als_Latn dik_Latn sag_Latn
Pas paralajmërimit të presidentit amerikan Barak Obama për lirimin e vëzhguesve të OSBE-së, të cilët mbaheshin peng prej disa ditësh nga separatistët rus në Sloviansk, ata janë lënë të lirë. Ndër radhët e pengjeve të liruar janë 12 vetë, 7 vëzhgues dhe 5 oficerë të cilët ishin ngarkuar me ruajtjen e tyre. Sipas raportimeve, tubuesit rus kanë nxjerrë vëzhguesit nga godina pa vënë asnjë kusht në këmbim. Ata janë shëndoshë e mirë. Ndërkohë operacionet antiterroriste në lindje te Ukrainës vijojnë. Tensionet janë shtrirë dhe në qytetin jug perëndimor te Odesës aty ku është i përqendruar dhe pjesa më e madhe e komunitetit shqiptar në Ukrainë. Nga përplasjet e një dite më parë janë shënuar 36 viktima. Ka mjaftuar ky incident që Moska zyrtare të akuzojë autoritetet në Kiev se janë ata që kanë krijuar një situatë të destabilizuar në të gjithë vendin. Një ditë më para presidenti amerikan Barak Obama, paralajmëroi Rusinë se do të vijojë me sanksione të reja në rast se Moska zyrtare nuk tërhiqet.
als_Latn